शंघाई मास्टर्स : सोमदेव पहले दौर में हारे  
भारत के सर्वोच्च वरीयता प्राप्त एकल टेनिस खिलाड़ी सोमदेव देवबर्मन को एटीपी शंघाई मास्टर्स टूर्नामेंट के पहले दौर में हार का सामना करना पड़ा है।
भारत के सर्वोच्च वरीयता प्राप्त एकल टेनिस खिलाड़ी सोमदेव देवबर्मन को एटीपी शंघाई मास्टर्स टूर्नामेंट के पहले दौर में हार का सामना करना पड़ा है।  सोमवार को खेले गए पुरुष वर्ग की एकल स्पर्धा के पहले दौर के मुकाबले में स्पेन के गुर्लेमो गार्सिया-लोपेज ने सोमदेव को 6-4, 6-3 से शिकस्त दी।  इस मुकाबले से पहले इस वर्ष इन दोनों खिलाड़ियों के बीच तीन बार भिड़ंत हुई थी जिनमें सोमदेव ने दो बार जीत हासिल की थी जबकि लोपेज ने एक बार बाजी मारी थी। उल्लेखनीय है कि इससे पहले दोनों खिलाड़ी इर्स्टबोर्न टूर्नामेंट में आमने-सामने हुए थे जहां सोमदेव ने सीधे सेटों में जीत दर्ज की थी।